kardosdrur/scandi-wiki huggingface dataset:
Almindelig kamgræs

 
Almindelig kamgræs (Cynosurus cristatus) er en 20-50 cm høj, tuedannende græsart med ret stive blade og en kompakt stand af småaks. Arten vinder frem som del af de såkaldte "blomsterengblandinger", hvor den er bestanddannende uden at blive dominerende.

Beskrivelse 
Almindelig kamgræs er en tuedannende flerårig urt. Væksten er tueformet med flade, ret stive blade. Blomsterne sidder samlet i endestillede aks på særlige skud. Dér sidder de 2-5 sammen i småaks med meget kort stak. De er ufuldkomne, som det er almindeligt hos græsserne, og det eneste, man ser, er de nøgne, hængende støvdragere. Frøene har kun kort stak.

Rodnettet er dybtgående og meget fint forgrenet. Planten danner ikke udløbere.

Højde x bredde og årlig tilvækst: 0,30 x 0,20 m (30 x 20 cm/år), heri ikke medregnet de blomstrende skud.

Hjemsted 
Arten er hjemmehørende i Danmark, hvor den vokser på tørre enge og overdrev.

På Ørnebjerg nordøst for Tissø, Vestsjælland, findes arten i et fredet overdrev sammen med bl.a. alm. guldstjerne, alm. knopurt, alm. kongepen, alm. kællingetand, blåklokke, dunet vejbred, hulkravet kodriver, hundeviol, hvidkløver, håret star, kantet perikon, knoldet mjødurt, kornet stenbræk, lancetvejbred, lægeærenpris, prikbladet perikon, rødkløver, tjærenellike, tyndakset gøgeurt, vellugtende gulaks og vårvikke

Anvendelse 
Arten anvendes i stigende grad ved anlæggelse af blomsterenge, hvor den ikke bliver dominerende eller besværlig og ukrudtsagtig, sådan som plænegræsserne oftest bliver.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Kamgræs
Havedyrkning
Idrætsforeningen tst

idrætsforeningen tst [sic], tidligere tst 79, er den lokale idrætsforening i Tilst og True ved Århus. Foreningen blev oprettet i 1979 som en sammenlægning af områdets 2 idrætsforeninger, Tilst Boldklub og True-Skjoldhøj Idrætsforening.

I årene efter sammenlægningen hørte tst til en af Århusområdets største idrætsklubber med over 4500 medlemmer fordelt på 11 afdelinger. 

Lokalemæssigt var klubben spredt på flere lokationer, Tilst Boldklubs gamle klubhus, Tilst gamle skole, den gamle skole i True og lokaler på Skjoldhøjskolen samt ved tennisbanerne. Et nyt klubhus var derfor et stort ønske for derigennem at samle klubbens medlemmer. Hovedbestyrelsen, der tiltrådte i 1988 lagde en slagplan for opførelsen af et nyt klubhus i tilknytning til Tilst Skole og Tilsthallen, der stod færdig i 1980 – året efter sammenlægningen. I januar 1993 kunne klubben så indvie det nye klubhus og 2 nye sportshaller på Tilst Skolevej 13A. Der var her tale om et af de første projekter, hvor privat og offentlig virksomhed gik sammen om udførelse af et byggeri, idet Århus Kommune stod for opførelsen af et bibliotek i tilknytning til skole og idrætscenter. Centret fik navnet tst Aktivcenter. 

Foreningen har afdelinger for badminton, bordtennis, fodbold, gymnastik, håndbold, karate, line dance, løb, senioridræt, svømning, tennis og volleyball.

Eksterne henvisninger 
 tst's hjemmeside
 tst fodbold stilling resultater og kampprogram

Noter 

Fodboldklubber under DBU Jylland
Idrætsforeninger i Danmark
Etableret i 1979
Sportsklubber i Aarhus
Hindbær (bær)

Hindbær betegner frugten af en række forskellige buske, herhjemme særligt almindelig hindbær. Hindbær har været dyrket siden det 16. århundrede, og medicinsk har afkog af blade og rodskud været brugt imod diarré, hoste, feber og gigt. Bærret kan spises som det er, anvendes til desserter, i kager, is og som marmelade. I østeuropæiske egne drikkes gæret hindbærsaft som øl. I Belgien erstatter hindbær gær i øl. I Tyskland og Frankrig destilleres hindbær hhv. til Himbeergeist og framboise og kan indgå i likører. Hindbærbuskens blade kan anvendes til te. Hindbær er rige på C-vitamin, resveratrol og aromastoffet hindbærketon, der anvendes som slankemiddel. 

Botanisk set er hindbær, navnet til trods, ikke et bær, men en såkaldt flerfoldsfrugt.

Se også 

 Almindelig Hindbær (om planten)
 Frugt

Bær
Nytteplanter
Visa (navn)

Visa er et finsk drengenavn. Navnet bæres ved udgangen af 2006 af 1.120 finske mænd og 2 finske kvinder. I dette årtusinde er navnet givet til 118 drenge og 1 pige.

Berømte finske Visa’er 

 Visa Hongisto, hurtigløber
 Visa Koiso-Kanttila, filminstruktør
 Visa Mäkinen, filmproducer
 Visa Salojärvi, tv-meteorolog

Eksterne kilder 

Drengenavne
50 First Dates

50 First Dates er en romantisk komedie fra 2004 med Adam Sandler og Drew Barrymore i hovedrollerne. Filmen er instrueret af Peter Segal.

Handling 

Ungkarlen Henry Roth (Sandler), lever livet i sit paradis på Hawaii, og bruger sine aftner på at score smukke turister. Han lever et sorgløst liv, uden nogle forpligtelser, som dyrepasser i den nærliggende zoo, men alt dette ændres da han en dag møder Lucy (Barrymore). De falder for hinanden, men da Henry dagen efter opsøger Lucy, vil hun ikke kendes ved ham. Henry tror at Lucy prøver at droppe ham, som han selv har gjort mod så mange piger, men han finder ud af at Lucy har været ude for en bilulykke, som har gjort at hun har mistet sin korttidshukommelse, som gør, at når hun lægger sig til at sove om aftenen, glemmer hun dagens oplevelser. Men når man, som Henry, har fundet sin drømmepige, er der ingen grænser for hvor langt man vil gå, for at vinde hendes hjerte – heller ikke hvis man skal gøre det om og om igen...

Rolleliste

Eksterne henvisninger 
 

Amerikanske film fra 2004
Romantiske komediefilm fra USA
Film instrueret af Peter Segal
Film baseret på virkelige begivenheder
Engelsksprogede film
Georg Georgsen

Georg Edmund Georgsen (19. maj 1893 i København – 16. april 1976 i Sorø) var en dansk havearkitekt. Han var fra 1921 til 1961 lektor ved Landbohøjskolen i havebrug og professor samme sted og i samme fag til 1963.

Han var uddannet i praktisk havebrug på Vilvorde, Charlottenlund 1912 og blev havebrugskandidat 1914. 1920 etablerede han egen tegnestue. I perioden 1936-1963 var han desuden akademigartner ved Sorø Akademi.

Blandt hans mest kendte arbejder er de haver, han anlagde ved Københavns Universitets bygninger og ved Landbohøjskolen, hans indflydelse på akademihaven ved Sorø Akademi og Sorø kirkegårde samt udformningen af terræn og beplantning omkring observatoriet i Brorfelde. 

Rosenhaven ved Landbohøjskolen er i 1990'erne blevet genanlagt efter hans haveplan.

Georgsen blev Ridder af Dannebrogordenen 1954 og Ridder af 1. grad 1962.

Han er begravet på Vestre Kirkegård.

Eksterne henvisninger 
 

Hortonomer fra Danmark
Landskabsarkitekter fra Danmark
Ansatte ved Den Kongelige Veterinær- og Landbohøjskole
Riddere af 1. grad af Dannebrog
Personer i Kraks Blå Bog (afdøde)
Personer fra København
Danskere i 1900-tallet
Redaktører fra Danmark
Gartnere fra Danmark
Personer i Dansk Biografisk Leksikon
Sions Kirke

Sions Kirke (Sionskirken officielt) ligger på Østerbrogade på Østerbro i Københavns Kommune.

Historie 
Kirken er opført 1895-96, og dens arkitekt var Valdemar Koch (1852-1902). Tårnet fra 1921 er dog tegnet af Kristoffer Varming. Altertavlen er malet af Poul Steffensen.

Kirkebygningen

Interiør

Altertavle

Prædikestol

Døbefont

Kirkeskib

Trivia 
 Karl Bjarnhof virkede i kirken som organist fra 1930 til 1941.

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 

 Sions Kirke  hos nordenskirker.dk
 Sionskirken hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Østerbro
Microsoft InfoPath

Microsoft InfoPath (fuldt navn Microsoft Office InfoPath) er et program til hurtigt at lave et skærmbillede, hvor en slutbruger let kan indtaste data til eller rette data i et XML-dokument. Programmet har været en del af Microsoft Office siden Microsoft Office 2003, men bliver kun installeret hvis man vælger det.

Hvis man har installeret InfoPath og et XML-dokument indeholder en reference til en InfoPath-formular, så vil formularen åbne med data fra XML-dokumentet hvis brugeren klikker på XML-filen. Brugeren kan så rette i data direkte i formularen og gemme dem. Da det er et XML-dokument brugeren redigerer, kan XML-dokumentet efterfølgende bruges i andre programmer.

InfoPath
Pi (film)

Π (eller Pi: Faith in Chaos) er en amerikansk film fra 1998 instrueret af Darren Aronofsky. Filmen er opkaldt efter den matematiske konstant pi.

Handling 

Filmen handler om det migræneramte matematiske naturtalent Maximillian Cohen, som er overbevist om, at alt i naturen kan forstås ved hjælp af tal. Ved at bruge data fra aktiemarkedet forsøger han at finde frem til mønstre ved hjælp af sin hjemmelavede supercomputer Euklid.

Medvirkende

Eksterne henvisninger 
 Filmens hjemmeside
 

Amerikanske film fra 1998
Thrillerfilm fra USA
Engelsksprogede film
Film instrueret af Darren Aronofsky
Film om matematik
Lucien Aimar

Lucien Aimar (født 28. april 1941) i Hyères), er en tidligere fransk professionel cykelrytter.

Aimar opnåede i 1966 en overraskende Tour de France-sejr. Han lagde grunden til sin sejr som en del af et succesrigt udbrud på 10. etape. I bjergene forsvarede han med succes sin gule trøje; senere vandt han løbet uden at have opnået en eneste etapesejr. Bortset fra en fransk mestertitel i 1968 og den samlede sejr i Fire dage ved Dunkerque formåede han aldrig siden at leve op til det fornemme resultat.

Efter eget udsagn var han engang i et løb på toppen af Col de Turini 8 minutter bag Eddy Merckx; ved nedkørslens afslutning havde han indhentet ham. En anden anekdote siger, at han angiveligt skal være målt med 140 km/t på nedkørslen fra Mont Ventoux.

Eksterne henvisninger

Mandlige cykelryttere fra Frankrig
Tour de France-vindere
Skanderup Kirke (Skanderborg)

Skanderup Kirke i Skanderborg i Hjelmslev Herred tidligere i Skanderborg Amt til og med 2006 i Århus Amt.

Kor, kirkeskib og apsis samt underdelen af tårnet opført af frådstenskvadre i Romansk stil.
I slutningen af middelalderen blev kirken forlænget og et tårn i munkesten opført som styltetårn, men senere muret ud og i 1741 fuldendt med et løgformet spir.

Ved et tyveri kort før jul 2003 mistede kirken en række klenodier, blandt andet en bibel fra 1588, en alterkalk fra 1660, en alterdisk fra 1500-tallet og to epitafiemalerier. De stjålne effekter blev fundet i umiddelbar god stand, i forbindelse med anholdelser i juni 2015.

Referencer

Eksterne henvisninger 

 Skanderup Kirke på korttilkirken.dk
 Skanderup Kirke på danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Skanderborg
Sejerø

Sejerø er en 12 kilometer lang ø i Sejerøbugten i Kattegat cirka 5 kilometer vest for Sjælland. Den er 1.700 meter på det bredeste sted. Sejerø er 12,5 kvadratkilometer stor. Omkring halvdelen af øens 403 indbyggere bor i landsbyen Sejerby. Øen har færgeforbindelse til Havnsø. Sejerø er en del af Kalundborg Kommune, og øen udgør Sejerø Sogn.

Sejerø består af en dobbeltrække af randmorænebakker. I stenalderen fremstod de højeste bakketoppe som en kæde af øer. Under den senere landhævning blev de forbundet ved dannelser af strandvolde. I klinterne på øens sydlige del ses aflejringer fra den mellemste del af sidste istid, Weichsel-istiden.

Af øens historie 

Indtil Sejerø fik eget birketing, var der adgang til Ubberup fra Korshavn i Saltbæk Vig. I 1754 forlangte kongen, at øboerne kun måtte handle uden om købstaden fra denne kås i Tømmerup Sogn. Skønt Peder Paludan i 1788 var præst i Tømmerup, kendte han ikke kåsens beliggenhed, men havde hørt om den. Gårdejer Viggo Illemann fandt mulige spor af en brolægning over de fugtige enge til bådlejet.

I 1600- og 1700-tallet havde kun eneste af Sejerøs gårde et navn, og det var Hovgården, nok opkaldt efter et tidligere hov på øen. På den tid anvendtes de lokale stednavne Vesterballe, Østerballe og Stakkesti.

Under svenskekrigene hærgede svenskerne slemt på Sejerø, og i 1678 flygtede en del øboere derfor til Føllenslev Sogn.

I 1801 blev øen hjemsøgt af børnekopper og halssyge (måske difteri), der førte til mange dødsfald. I 1813 førte "forrådnelsesfeber" (tyfus) til mange døde. Tyfus hærgede igen øen i 1846-47. Pest og kolera kom derimod ikke til øen. Tyfus blev af lokalbefolkningen kun kaldt "sygen".

I 1850'erne kom en mormonprædikant til Sejerø. En Karen Rasmusdatter lod sig døbe og hørte til denne sekt til sin død i 1857. Datteren Kirsten Jørgensdatter rejste senere til Salt Lake City i Utah, USA ("Saltsøstaden"), hvor hun indgik ægteskab som kone nummer to.

Kultur 
I sidste halvdel af 1700-tallet voksede en lokal navneskik frem, hvorefter pigenavnet Marie Cathrine blev udtalt "Marktrin" med tryk på sidste stavelse, Sidse Kirstine blev udtalt "Siskstein", og Mette Kirstine blev udtalt "Mekstein".

Øen har sin egen uofficielle sang, der omhandler det romantiske liv med naturen på øen. Sangen er skrevet af øens kropar Ole og Pia Krogh.

Øens har et kulturhus på Sejerbyvej, der blev etableret i nye bygninger i 2005. Det ligger i forbindelse med Sejerø Købmandshandels Museum, der er er en gammel købmandsforretning, der blev drevet i den nuværende bygning fra 1920 til 1978, men som kan føres helt tilbage til 1870.

Galleri

Se også 
 Sejerø Kirke

Litteratur 
 Træk af Sejerøs historie, s. 81-135 i: Fra Holbæk Amt, 1973.

Fodnoter

Eksterne links 

 Sejerø, en turistmæssig beskrivelse – fra Ø-riget
Rolling Stone (flertydig)

Rolling Stones har flere betydninger:

 The Rolling Stones – rockbandet
 The Rolling Stones (album) – debutalbummet fra The Rolling Stones
 The Rolling Stones (ep) – The Rolling Stones' første EP
 Rolling Stone – musikindustrimagasin
 The Rolling Stones (roman) – en roman fra 1952 af Robert A. Heinlein
 Rolling Stone (sang) – en sang af Robert Wilkins, genindspillet af Muddy Waters
 Like a Rolling Stone – en sang af Bob Dylan
 Rolling Stones (film fra 1916) – amerikansk stumfilm fra 1916 af Dell Henderson
Mikkel Blavnsfeldt

Mikkel Hansen Blavnsfeldt (født 3. januar 1980) er en dansk professionel fodboldspiller, hvis primære position på banen er i det centrale forsvar og sekundært som defensiv midtbanespiller.

Spillerkarriere 
Mikkel Blavnsfeldt fik sin fodboldopdragelse i Fremad Amager, hvorefter han som 15-årig skiftede til Kjøbenhavns Boldklub og efterfølgende som yngling skrev under på en fuldtidskontrakt med F.C. København i efteråret 1998. Klubbens ledelse var tilfreds med ham og han fik sin seniorkontrakt forlænget. Imidlertidigt fik han ikke spillet nogen officielle førsteholdskampe, men udelukkende reserveholdskampe for FCK's U/21-holdstrup (2. hold) som centrale midtbanespiller, da en skade satte en stoppe for hans udvikling. En så alvorlig skade, at det blev en lang skadespause på tre år, hvilket fik ham til at overveje fodboldkarrieren nærmere og overveje i stedet tage en uddannelse. Han havde fået et vrid i anklen og en kraftig forstuvning og der var revet meget knoglebrusk af, som krævede endnu en operation. I starten af 2002 vendte han således tilbage til Fremad Amager og debuterede for klubben på seniorplan den 17. marts 2002 mod Næstved Boldklub. På daværende tidspunkt lå klubben i 2. division, men sikrede sig oprykning til 1. division i 2002/03-sæsonen. Han var i denne to-årige periode anfører med en primær rolle i midterforsvaret, hvilket resulterede i 82 kampe og 10 mål som fast mand i start-opstillingen hos amagerkanerne.

Odense Boldklub, med base i Ådalen, meldte sig på banen i november 2004, hvor han fik et træningsophold og deltog i en reserveholdskamp hos de blåstribede. OB-ledelsen var tilfredse med indsatsen og den 24-årige forsvarsspiller skiftede med virkning fra den 1. januar 2005 til Superliga-klubben på en et-årig kontrakt, hvor han dog kun fik samlet seks optrædener på klubbens professionelle afdeling – herunder et enkelt mål i hans debutkamp. Da kontrakten udløb i vinterpausen 2005/2006 vendte han for anden gang tilbage og skrev kontrakt med barndomsklubben, hvor han igen overtog anførerbindet. Mikkel Blavnsfeldt spillede sin kamp nummer 100 for Fremad Amager den 30. august 2006 i forbindelse med en hjemmebanekamp på Sundby Idrætspark mod Herfølge Boldklub, der endte i en sejr med cifrene 2-1. Samtidig besluttede han at træne på deltid grundet sine sideløbende økonomi-studier ved Københavns Universitet – indtil slutningen af 2006. Han blev færdig med sin bachelor i økonomi kort før skiftet til Odense Boldklub. I starten af december 2006 valgte han at fortsætte sine studier i et halvt års ophold i Barcelona, Spanien, og gav øjeblikkeligt sin fodboldkarriere en pause. I sommeren 2007 fik han comeback på grønsværen for herreseniorafdelingen i Vestamager-klubben AB 70 – samme sted, hvor hans bror spillede.

Han opnåede syv ynglingekampe for U/19-landsholdet med start fra efteråret 1997 til efteråret 1998 – som repræsentant for KB.

Fodnoter og referencer

Ekstern kilde/henvisning 

 Spillerprofil på B1908.dk

Fodboldspillere fra Danmark
Fodboldspillere fra FC København
Personer fra København
RoHS-direktivet

RoHS-direktivet (Restriction of Hazardous Substances Directive), formelt Europa-parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr, er et direktiv, der forbyder brug af en række tungmetaller m.v. i visse typer elektriske og elektroniske produkter (EE-produkter) fra 1. juli 2006. Direktivet indeholder en række undtagelser, eksempelvis produkter der anvendes i medicinsk sammenhæng.

Direktivet er tæt forbundet med WEEE-direktivet (Waste Electrical and Electronic Equipment Directive), 2002/96/EC, som målsætter indsamling og/ eller genbrug/ bortskaffelse af elektroniske og elektriske komponenter/ materialer.

Dette tiltag er taget for at løse de stigende problemer i forbindelse med forurening af vore omgivelser.

RoHS blev ofte refereret til som "bly-fri direktivet", men omfatter pr 22 Juli 2019, i alt, restriktiv brug af ti stoffer som angivet nedenfor:
 Bly
 Kviksølv
 Cadmium
 Crom VI – kendt som hexavalent chrom eller Cr6+
 PBB – Polybrominat biphenyl, bromeret flammehæmmer.
 PBDE – polybrominat diphenyl æter, bromeret flammehæmmer.
 Bis(2-ethylhexyl) phthalate (DEHP) (0.1%)
 Butyl benzyl phthalate (BBP) (0.1%)
 Dibutyl phthalate (DBP) (0.1%)
 Diisobutyl phthalate (DIBP) (0.1%)

Eksterne henvisninger 
 RoHS-direktivet

EU-direktiver
Miljøkemi
Johannesskolen

Johannesskolen kan henvise til flere skoler:

 Johannesskolen (Frederiksberg) – en privatskole på Frederiksberg.
 Johannesskolen (Hillerød) – en kristen friskole i Hillerød.
MODO Hockey

MODO Hockey er en svensk ishockeyklub beliggende i Örnsköldsvik i Västernorrlands län. Den spiller i den nästbedste svenske række, Hockeyallsvenskan.

Klubben blev stiftet i 1921 under navnet Alfredshem IK og fik ishockey på programmet i 1938. I 1963 tog man navn efter hovedsponsoren Mo och Domsjö (MoDo). Først under navnet MoDo AIK, som i 1987 blev til MoDo Hockey, og i 1999 ændredes navnet igen til det nuværende navn, MODO Hockey.

Fra sæsonen 2006-07 spiller klubben sine hjemmekampe i det nyopførte Fjällräven Center (tidligere Swedbank Arena), der har plads til 6.710 tilskuere, heraf 5.710 siddepladser. Inden da spillede man sine hjemmekampe i Kempehallen.

Spillere, som startede i MODO, og siden har spillet i NHL:

 Peter Forsberg
 Markus Näslund
 Daniel Sedin
 Henrik Sedin

Klubben var svensk mester i 1979 og i 2007.

'Fredede' numre 
 Nummer 21: Peter Forsberg

Kilder

Ekstern henvisning 

 MODO's websted

Ishockeyklubber i Sverige
Örnsköldsvik
Kozlak

Kozlak er et ølmærke som stammer fra Gdańsk i Polen, der i middelalderen og renæssancen var storleverandør af øl til Danmark. I nyere tid har byen genfundet sine rødder og nu brygges der igen øl efter de traditionelle forskrifter.

Kozlak er en bock fra bryggeriet Amber Browars.

Ølmærker
Clarence Melvin Zener

Clarence Melvin Zener (født 1. december 1905, død 15. juli 1993) var en amerikansk fysiker, som var den første til at beskrive zenerdiodens fysiske egenskaber, hvorfor Bell Laboratories navngav den efter ham. Han havde en matematisk baggrund og har skrevet om flere andre emner, såsom superledning, metallurgi og geometrisk programmering.

Zener blev født i Indianapolis i Indiana og modtog sin Ph.D.-grad ved Harvard i 1930 for tesen Quantum Mechanics of the Formation of Certain Types of Diatomic Molecules (Kvantemekanik i dannelse af visse typer af diatomiske molekyler). Han underviste ved flere amerikanske universiteter indtil han under anden verdenskrig begyndte at arbejde på Watertown Arsenal. Han underviste på University of Chicago (1945-1951), arbejdede ved Westinghouse (1951-1965) og underviste på Texas A&M University, og endelig på Carnegie Mellon University (1968-1993).

Fysikere fra USA
Leninisme

Leninisme er en betegnelse for den socialistiske/kommunistiske retning, som Lenin beskrev i sine værker. De værker, som oftest fremhæves, er Hvad bør der gøres? (1902) og Staten og revolutionen (1917) Lenin fremsatte her en særlig fortolkning af marxismen, hvor Karl Marxs politisk/økonomiske teorier var tilpasset til det økonomisk underudviklede Rusland. Lenins skrifter blev af Stalin ophøjet til den officielle ideologi i Sovjetunionen. Leninismens konkrete udførelse blev udviklet og afgrænset gennem de politiske kampe, som kendetegnede Rusland og Sovjetunionen i tiden fra 1895 til Lenins død i 1924.

De vigtigste temaer i leninismen er partiteorien, revolutionsteorien, statsteorien og teorien om imperialismen som kapitalismens højeste stadie.

Eksterne henvisninger 
 Marxistiske Klassikere Teoretisk hjemmeside med værker af bl.a. Lenin på dansk. Udgivet af Socialistisk Standpunkt.

Se også 
 Marxisme-leninisme
 Stalinisme
 Maoisme

Kommunisme
Forsvarsministeriets Materiel- og Indkøbsstyrelse

Forsvarsministeriets Materiel- og Indkøbsstyrelse er en styrelse underlagt Forsvarsministeriet. FMI har det overordnede ansvar for koncernens materiel- og it-systemer fra anskaffelse til bortskaffelse - det FMI kalder ’vugge til grav’. FMI vigtigste opgave er at anskaffe og drive koncernens materiel og it på en effektiv, økonomisk og sikkerhedsmæssig forsvarlig måde. FMI administrerer årligt knap 7 mia. kr. af det samlede forsvarsbudget på godt 20 mia. kr.

Historie 
Den 4. januar 2006, blev Forsvarets Materieltjeneste (FMT) oprettet som følge af Forsvarsforliget 2005-2009. FMT erstattede de tidligere værnspecifikke materielkommandoer (Hærens Materielkommando, Søværnets Materielkommando og Flyvematerielkommandoen) og Forsvarets Forskningstjeneste i et forsøg på at ruste Forsvaret til udfordringerne i de fremtidige opgaver. I alt mistede 750 personer jobbet som følge af sammenlægningen i 2006. I perioden 2006-2007 blev hovedsædet i Ballerup udbygget og den 1. januar 2007 blev de tre værns materielkommandoer nedlagt. I alt er 2.500 af forsvarets projekter blevet samlet i FMT.

Den 1. oktober 2014 blev FMT nedlagt for at flytte tjenesten fra placeringen under Forsvarskommandoen og ændre den til en styrelse direkte underlagt Forsvarsministeriet kaldet FMI.

FMI administrerer rundt regnet 7 mia. kr. af det samlede forsvarsbudget.

Opgaver 
Som en del af NATO har hvert Nato-land en national kodificeringsenhed (NCB), der er ansvarlig for at administrere nummersystemet for NATO-varer (NATO Stock Number (NSN)). En NCB er den organisation, typisk et regeringsorgan, der er ansvarlig for at vedligeholde NSN-databasen i et givet land. Det danske NCB er placeret som en del af FMI.

Referencer 
 Forsvaret.dk: FMI 

Etableret i 2014
Danmarks militær
Forsvarsministeriet
FMT

FMT har forskellig betydning:

 Forsvarets Materieltjeneste – dansk myndighed for drift og anskaffelse af militært materiel
 Formal Methods & Tools – forskningsgruppe ved Twente universitet, Holland